కర్నాటి లింగయ్య

కర్నాటి లింగయ్య అర్థశాస్త్రంలో విశ్రాంత అధ్యాపకుడు, ప్రముఖ సాహితీవేత్త.
జీవిత విశేషాలు
కర్నాటి లింగయ్య 1944, జూన్ 19వ తేదీన తెలంగాణ రాష్ట్రం, నల్లగొండ జిల్లా, కనగల్ మండలం, నరసింహాపూర్ గ్రామంలో చెన్నయ్య వెంకమ్మ దంపతులకు జన్మించాడు. అర్థశాస్త్రంలో స్నాతకోత్తర పట్టాను, ఎం.ఫిల్ పట్టాను ఉస్మానియా విశ్వవిద్యాలయం నుండి పొందాడు. పి.హెచ్.డి కాకతీయ విశ్వవిద్యాలయం నుండి 1987లో సంపాదించాడు. ఇతడు 1971లో నల్గొండ బాలికల జూనియర్ కళాశాలలో లెక్చరర్‌గా ఉద్యోగం ప్రారంభించి, మంచిర్యాల, హైదరాబాదు, సికిందరాబాదులలో పలు కళాశాలలో పనిచేసి పదవీ విరమణ గావించాడు. ఇతనికి 1984లో రాష్ట్రప్రభుత్వం రాష్ట్ర ఉత్తమ ఉపాధ్యాయ అవార్డుతో సత్కరించింది. ఇతడు అర్థశాస్త్రంపై ఆంగ్లంలో 17 గ్రంథాలను రచించాడు. ఇవి దేశవ్యాప్తంగా వివిధ విశ్వవిద్యాలయాలలో పాఠ్యగ్రంథాలుగా ఉన్నాయి. ఇతడు పలు సెమినార్లలో అర్థశాస్త్ర సంబంధమై ప్రసంగాలు చేశాడు. ఇతనికి తెలుగు సాహిత్యంపై కూడా ఆసక్తి ఉంది. తెలుగులో కూడా ఎన్నో రచనలు చేశాడు. Who's who of Indian Writers, 1999లో కర్నాటి వివరాలు

రచనలు
 విరిసిన మొగ్గలు
 మరో వసంతం
 మంచి కోసం
 తెలుగు తల్లి వెలుగు పందిరి
 ఎందరో దేశభక్తులు
 మనోరథం
 జీవన సత్యం
 కోనసీమ తుఫాన్
 స్నేహ దీప్తి
 జన్మభూమి గీతాలు
 శ్రీ రంగనాథ శతకం
 మావూరు
 శ్రీ వరద వేంకటేశ
 కొణిజేటి మీకు మీరే సాటి
 శ్రీకృష్ణ దివ్యలీలలు
 నిత్యపారాయణ శ్లోకములు
 శ్రీ పరమానంద దాయక శ్రీ రంగనాథ
 శ్రీ పార్వతీ వల్లభ! శివా! మాంపాహి సదా !
 నానీల పుష్పాలు
పురస్కారాలు
 ఉత్తమ ఉపాధ్యాయ పురస్కారం - ఆం.ప్ర.రాష్ట్రప్రభుత్వం వారిచే- 1984
 యువకవి పురస్కారం - వాసవి క్లబ్ -హైదరాబాద్ -1985
 ఉత్తమ రచయిత పురస్కారం - నందనవనం సాహితీ సమితి - హైదరాబాద్ - 1987
 ఉత్తమ సంఘసేవకుడు - ఆర్యవైశ్య మహాసభ - హైదరాబాదు - 1988
 ఎడ్యుకేషనల్ ఎక్సలెన్స్ - మిలీనియం అవార్డు - ఉస్మానియా యూనివర్శిటీ ఎంప్లాయీస్ కల్చరల్ అసోసియేషన్ - 2000
మూలాలు

వర్గం:1944 జననాలు
వర్గం:ఉత్తమ ఉపాధ్యాయులు
వర్గం:తెలుగు రచయితలు
వర్గం:నల్గొండ జిల్లా రచయితలు
వర్గం:నల్గొండ జిల్లా ఉపాధ్యాయులు
వర్గం:తెలుగువారిలో ఇంగ్లీషు రచయితలు